
	[bookmark: nev]GYÖRGY ANDREA
Biológus
MSc, 11. félév
Szegedi Tudományegyetem
Természettudományi és Informatikai Kar
	






Témavezetők:
	Szabó-Hevér Ágnes
tudományos segédmunkatárs,  Gabonakutató Nonprofit Közhasznú Kft.

	Prof. Dr. Mesterházy Ákos
tudományos igazgatóhelyettes,  Gabonakutató Nonprofit Közhasznú Kft.




Búza fuzárium rezisztenciával kapcsolt QTL-ek és rezisztenciagén analógok vizsgálata GK Mini Manó/Frontana DH populációban

A kalászfuzáriózis a kalászos gabonáink – köztük a búza (Triticum aestivum L.) – egyik legsúlyosabb károkat okozó betegsége.
Munkánk során, a Frontana brazil tavaszi búzafajta fuzárium rezisztenciájának molekuláris hátterét vizsgáltuk. A legtöbb Frontana rezisztenciájának hátteréről szóló közleményben bizonyítottan fuzárium rezisztenciával kapcsolt QTL-t (quantitative trait locus, mennyiségi tulajdonságot meghatározó lókusz) hordozó 3A, 5A és 6B kromoszómák térképezését végeztük el a GK Mini Manó/Frontana dihaploid (DH) térképező populációban, SSR (simple sequence repeat, mikroszatellit) és DArT (diversity arrays technology) markerek segítségével. A növényi anyagot két kísérleti év során összesen hat epidémiai szituációban teszteltük Fusarium culmorum és Fusarium graminearum izolátumokkal szántóföldön. A fuzárium rezisztencia mértékének jellemzésére kalászfertőzöttség, szemfertőzöttség és dezoxinivalenol (DON) tartalmat is vizsgáltunk.
A QTL térképezés mellett elvégeztük különböző rezisztenciagén analóg polimorfizmus (RGAP) markerek meghatározására használt, rezisztenciagén analóg (RGA) primerek tesztelését a két szülőn, és a populáció hét fogékony és hét rezisztens vonalán.
A vizsgált három kromoszómán öt QTL régiót sikerült azonosítani. Az 5A és 6B kromoszómán található két QTL mutatott kapcsoltságot kalászfertőzöttséggel, szemfertőzöttséggel és DON tartalommal is. Ugyanezeken a kromoszómákon további két olyan QTL-t azonosítottunk, amely csak DON tartalommal volt összefüggésben, míg kalász- és szemfertőzöttséggel nem, vagy csak gyenge kapcsoltságot mutatott. Térképezési munkánk során, a 3A kromoszómán korábban leírt Frontana eredetű QTL jelenlétét sikerült bebizonyítanunk, ám ez utóbbi QTL csak a DON tartalommal mutatott következetes kapcsoltságot. A Frontana fuzárium rezisztenciájának molekuláris hátterének pontosabb megértéséhez a RGA primerektől várunk további segítséget.

